මේ පුත්තලම වනාතවිල්ලුව ප්‍රාදේශිය ලේකම් කොට්ඨාශයේ පිහිටි මයිලන්කුලම ගම්මානයයි.එක් පසෙකින් විල්පත්තුව අභය භූමියටත් තවත් පසෙකින් තබ්බෝව අභය භූමියටත් මායිම්ව පිහිටා ඇති මෙම ගම්මානයේ පවුල් 500ට ආසන්න පිරිසක් ස්ථීර පදිංචිව සිටින අතර මොවුන්ගේ ප්‍රධාන ජීවනෝපාය බවට පත්ව ඇත්තේ හේන්ගොවිතැන් කටයුතු සහ කුඹුරු ගොවිතැනයි.මෙම ගොවි ජනපදය ආරම්භක අවදියේ සිට මේ දක්වා මෙහි පදිංචි ගොවි ජනතාව මුහුණපාන උග්‍රතම ගැටළුව බවට පත්ව ඇත්තේ නිරන්තරයෙන් ගම්වදින වන අලි සවස් කාලයේ රංචු වශයෙන් පැමිණ සිය භව භෝග සම්පූර්ණයෙන් විනාශයට ලක්කිරීමයි.මෙසේ මයිලන්කුලම ගම්මානය වෙත ඇදෙන වන අලි රංචු පසුව තේවනුවර, ප්‍රදීපාගම පාවට්ටා මඩුව ආදි ගම්මාන වලටද සංක්‍රමණය වීම නිරන්තරයෙන් සිදුවන බවයි ගොවීන් පෙන්වා දෙන්නේ.විදුලි අලි වැට අක්‍රිය තත්ත්වයේ පැවතීම හේතුවෙන් වන අලි ගම්වැදීමේ ඉහළ ගොස් ඇති බව ගම්වැසියන් පවසනවා.මයිලන්කුලම ගම්මානයේ ගම්වැසියන් මුහුණදී ඇති වන අලි ගැටලුව පිළිබදව බලධාරීන්ගේ අවධානය යොමුවන තෙක් රතු මිනිත්තුව අවධානයෙන්.